
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC



	Bucureşti,
	13.05.2008

	Nr.
	26/ 2290


Către
BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.151/2007 pentru completarea destinaţiei unor părţi din imobile situate în municipiul Bucureşti, trimis comisiei pentru examinare pe fond, în procedură de urgenţă, cu adresa nr. PL.x. 158 din 8 aprilie 2008.
PREŞEDINTE,
Relu Fenechiu

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, 

AMENAJAREA TERITORIULUI ŞI ECHILIBRU ECOLOGIC

Bucureşti, 13.05.2008

Nr. 26/2290
R A P O R T
asupra proiectului de Lege pentru aprobarea Ordonanţei de urgenţă a Guvernului nr.151/2007 pentru completarea destinaţiei unor părţi din imobile situate în municipiul Bucureşti

În conformitate cu prevederile art.95 şi 115 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x. 158 din 8 aprilie 2008, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.151/2007 pentru completarea destinaţiei unor părţi din imobile situate în municipiul Bucureşti.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1772/19.12.2007)


Propunerea legislativă are ca obiect de reglementare aprobarea Ordonanţei de urgenţă a Guvernului nr.151/2007 pentru completarea destinaţiei unor părţi din imobile situate în municipiul Bucureşti.
Comisia propune Plenului Camerei Deputaţilor aprobarea  proiectului de lege în forma prezentată de Senat.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Propunerea legislativă a fost dezbătută şi avizată în fond în şedinţa comisiei din data de 12.05.2008.
La lucrările comisiei au fost prezenţi 24 deputaţi, din totalul de 27 membri ai comisiei.

Raportul comisiei a fost adoptat cu majoritate de voturi.
Propunerea legislativă a fost adoptată de Senat în şedinţa din 19 martie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


  PREŞEDINTE,








  SECRETAR,


Relu Fenechiu











Seres Denes
Şef serviciu, Sofia Chelaru
Consilier, Mona Georgeta Baban

